Șefa FMI spune că piața unică europeană seamănă cu „un supermarket de idei” și că trebuie să-și atingă potențialul pentru a depăși SUA
Șefa Fondului Monetar Internațional (FMI), Kristalina Georgieva, a spus, joi, că Europa trebuie să atingă întregul potențial al pieței sale unice, deplângând o situație care face ca regiunea să pară „un supermarket de idei” pentru SUA, relatează CNBC, citat de News.ro. Directoarea generală a FMI, Kristalina Georgieva, a spus că performanța economică a Europei se întărește și că inflația este în mod clar pe o traiectorie descendentă.